हिमालयनसँग चर्च ब्वाइजको बराबरी
सहिद स्मारक लिग ए डिभिजन ०७९–०८० मा चर्च ब्वाइजले शीर्ष स्थानमा आफ्नो पकड अझ बलियो बनाउने अवसर गुमाएको छ । च्यासलमा भएको खेलमा उसलाई  हिमालयनले १–१ को बराबरीमा रोक्यो ।
काठमाडौँ — सहिद स्मारक लिग ए डिभिजन ०७९–०८० मा चर्च ब्वाइजले शीर्ष स्थानमा आफ्नो पकड अझ बलियो बनाउने अवसर गुमाएको छ । च्यासलमा भएको खेलमा उसलाई  हिमालयनले १–१ को बराबरीमा रोक्यो ।चर्च ब्वाइजले १३ औं मिनेटमा अञ्जन विष्टको गोलले अग्रता लिएको थियो । तर पहिलो हाफकै ३६ औं मिनेटमा अबयोमी फाकुल्नेले हिमालयनका लागि बराबरी गोल फर्काए ।यो खेल जितेको भए चर्च ब्वाइजले शीर्ष स्थानमा पाँच अंकको अग्रता खोल्न सक्ने थियो । तर बराबरीले चर्च ब्वाइज ३७ अंकमै रह्यो र यो दोस्रो स्थानमा रहेको मछिन्द्रमाथि तीन अंकको अग्रता हो । हिमालयन भने २६ अंकमा सातौं स्थानमा रह्यो ।एन्फा कम्प्लेक्स सातदोबाटोमा भएको अर्को खेलमा आर्मीले फ्रेन्ड्सलाई सजिलै ३–० ले हरायो । आर्मीका लागि जगजित श्रेष्ठले २६ औं मिनेटमा पहिलो गोल गरेयता नवयुग श्रेष्ठले ७५ औं मिनेटमा दोस्रो गोल थपे ।दोस्रो हाफको इन्ज्युरी समयको दोस्रो मिनेटमा सुदिल राईले तेस्रो गोल गरे । यो नतिजापछि आर्मीको २९ अंक भएको छ र पाँचौं स्थानमा उक्लेको छ । फ्रेन्ड्स भने २१ अंकमा सीमित रहेर रेलिगेसन क्षेत्रमा रह्यो । 